Juozas Skirius

Juozas Skirius (1957 m. gegužės 9 d. Gruzdžiuose., Šiaulių raj.) – Lietuvos istorikas, humanitarinių mokslų daktaras, Lietuvos edukologijos universiteto profesorius.

Biografija 

Gimė 1957 m. gegužės 9 d. Gruzdžių miestelyje (Šiaulių r.). 1966 m. su tėvais persikėlė gyventi į Kuršėnus, kur 1975 m. baigė Kuršėnų 1-ąją vidurinę mokyklą. 1975–1979 m. studijavo istoriją Vilniaus Valstybiniame pedagoginiame institute (dabar – Lietuvos edukologijos universitetas). 1978 m. apdovanotas medaliu už geriausią Lietuvoje studentų mokslinį darbą. 1978 m. pradėjo dirbti laborantu Vilniaus pedagoginio instituto Istorijos fakulteto Visuotinės istorijos katedroje ir ruošėsi moksliniam-pedagoginiam darbui fakultete. 1986–1987 m. buvo metinėje aspirantūroje Istorijos institute prie Mokslų akademijos. 1988 m. apgynė istorijos mokslų kandidato (dabar humanitarinių mokslų daktaras) disertaciją tema „Lietuvos ir JAV politiniai-diplomatiniai, ekonominiai santykiai 1919–1929 m.“ (vadovė habil. m. dr. Regina Žepkaitė). Vilniaus pedagoginio universiteto profesorius (nuo 2003 m.), Visuotinės istorijos katedros vedėjas (nuo 1991 m.).

Mokslinė veikla 

Mokslinių interesų kryptys: Lietuvos ir JAV santykiai 1918–1940 m.; Tarptautiniai santykiai 1918–1945 m.; Moderniųjų laikų Lietuvos vidaus ir užsienio politikos problemos; Išeivijos lietuvių diplomatija 1905–1918 ir 1939–1949 m.
Dėstomi dalykai: Istorijos studijų įvadas; Naujausiųjų laikų (1918–1945 m.) istorija; Fašizmas ir nacizmas Europoje XX a. pirmoje pusėje.

Bibliografija

Svarbiausios publikacijos 

 J. Skirius, Lietuvos užatlantės diplomatija 1918–1929 metais, Vilnius, 1995.
 J. Skirius, Istoriniai asmenys ir jų epocha (1918–1945), Kaunas, 1997.
 J. Skirius, Amerikos Lietuvių Tarybos kūrimosi 1939–1941 metais atspindžiai dokumentuose, Chicago, 1998.
 J. Skirius, U.S. government policy toward Lithuania 1920–1922, Chicago, 2000.
 J. Skirius, Amerikos Lietuvių Tarybos veikla 1945–1948 metais: išeivijos pastangos dėl „Displaced Persons Act“ priėmimo, Chicago, 2001.
 J. Skirius, Lietuvių visuomenininkas ir diplomatas Bronius Kazys Balutis (1880–1967), Vilnius, 2001.
 J. Skirius, Europos šalių ir JAV ekonominė bei vidaus politinė padėtis 1918–1939 metais, Vilnius, 2006.
 J. Skirius, Julius J. Bielskis (1891–1976): gyvenimas Amerikoje tarnaujant Lietuvai: JAV lietuvių veikėjas ir diplomatas, Vilnius, 2008.

Straipsniai moksliniuose leidiniuose 

 Mėsos produktų eksportas į JAV ir perspektyvos 1929–1940 metais, Istorija, 2004, t. 59-60, p. 82–92.
 „Pienocentro“ bandymas prasiveržti į JAV rinką XX a. 4–ojo dešimtmečio viduryje, Istorija, 2004, t. 61 p. 38–47.
 Lietuvos ir JAV lietuviai verslininkai 1930–1940 m., Istorija, t. 64, 2006, p. 17–32.
 Dėl Lietuvos laisvės paskolos grąžinimo JAV lietuviams, Istorija, t. 66, 2007, p. 29–40.
 JAV lietuvių informavimas apie investicijų ir verslo galimybes Lietuvoje XX a. 4-ame dešimtmetyje, Istorija, t. 70, 2008, p. 28–38.
 Review and Commentary on Lithuanian – U. S. Relations in 1918–1940, Lithuanian foreign policy review, V., 2004, nr. 2003 / 1-2 (11-12), p. 118–127.
 Išeivijos požiūriai į Lietuvos nepriklausomos valstybės atkūrimą, Parlamento studijos. Mokslo darbai, Vilnius, 2006, t. 6, p. 89–100.
 Prof. Mykolo Biržiškos vizitas į Ameriką 1931 Vilniaus klausimu, Vilniaus miesto istorijos metraštis, Vilnius, 2007, t. 1, p. 129–136.
 Visuotinės istorijos lituanizavimas ir perspektyvos, Visuotinė istorija Lietuvos kultūroje: tyrimai ir problemos, Vilnius, 2004, p. 9–14.
 Kuršėnų apskrities valsčių įsijungimas į Šiaulių apskritį 1919–1920 metais, Šiaulių apskrities istorijos raida. Mokslinių straipsnių rinkinys, Šiauliai, 2004, p. 52–61.
 Visuotinė istorija vidurinėje mokykloje: kokios permainos reikalingos? Visuotinė istorija vidurinėje mokykloje: dabartis ir perspektyvos. Mokslinių straipsnių rinkinys, Vilnius, 2006, p. 7–15.
 Lietuvos garbės konsulato Los Andžele veiklos kryptys ir reikšmė po Antrojo pasaulinio karo, Lietuvių diplomatija išeivijoje 1940–1991. (straipsnių rinkinys), Vilnius: Versus Aureus, 2007, p. 122–134.
 Anicetas Simutis – paskutinis prieškario diplomatas, Anicetas Simutis 60 metų Lietuvos diplomatinėje Tarnyboje. Dokumentų rinkinys (sudarytojas R. Morkvėnas), Vilnius, 2007, p. 9–64.

Skirius, Juozas

Šaltiniai